Diari Oficial de la Generalitat Valenciana


Sumari del DOGV 7371, del 30-09-2014 (2014/8742)

Notificació de la resolució de caducitat dictada en el procediment de declaració d'interés comunitari per a planta recicladora de grava, marbre i material de construcció. Expedient número DIC-02/0313.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8742


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució de caducitat dictada en el procediment de declaració d'interés comunitari per a planta recicladora de grava, marbre i material de construcció. Expedient número DIC-02/0313. [2014/8742]  
Com que han resultat infructuoses les gestions realitzades per a efectuar la notificació dirigida a Manuel Oltra Ferrández en representació d'Antonio Oltra e Hijos, SL, d'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú, es procedix a la seua notificació per mitjà del present edicte.  
Acte que es notifica: resolució del cap del Servici Territorial d'Urbanisme.  
Expedient DIC-04/1999. San Fulgencio. Declaració d'interés comunitari per a campament de turisme, promogut per Antonio Oltra e Hijos, SL.  
El cap del Servici Territorial d'Urbanisme, el dia 30 de juliol de 2012, va dictar la resolució següent:  
«Vist l'expedient de referència i sobre la base dels següents antecedents i fonaments:  
Antecedents de fet  
Primer. Amb data 10 de novembre de 2004 va tindre entrada en el Registre de la llavors Conselleria d'Obres Públiques, Urbanisme i Transports (hui d'Infraestructures, Territori i Medi Ambient) la sol·licitud de declaració d'interés comunitari per a campament de turisme, en terrenys classificats pel planejament vigent en el municipi com a sòl no urbanitzable.  
Segon. L'expedient va ser admés a tràmit el 21 de gener de 2009 per resolució del cap del Servici d'Ordenació del Territori. Amb posterioritat se li va traslladar dels informes sectorials desfavorables següents i se li va concedir un termini de 15 dies per a esmenar i presentar documentació: amb data 30 d'abril de 2009, Oficina del Pla de Carreteres de la Conselleria d'Infraestructures i Transports. Amb data 26 de maig de 2009, el Servici Territorial de Medi Ambient. Amb data 3 de juliol de 2009, la Confederació Hidrogràfica del Xúquer. Per no haver-ho esmenat el 7 de desembre de 2009, se li reitera la necessitat de complir amb els requeriments efectuats. La mercantil promotora va presentar escrit el 5 d'octubre de 2010, per a esmenar les deficiències assenyalades en els informes, la dita documentació complementària ha sigut remesa als diferents organismes, i resulta d'això l'emissió de nous informes desfavorables. Finalment, el 7 de juliol de 2011, en traslladar el nou informe desfavorable de l'Oficina del Pla de Carreteres, se li reiteren els anteriors requeriments, i se li va previndre de l'arxiu de l'expedient iniciat, si transcorreguts tres mesos des de la seua recepció seguira sense donar compliment efectiu a aquell requeriment, tot això a l'empara del que establix l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. L'esmentat termini s'ha complit el dia 19 de novembre de 2011, sense que fins a la data conste que s'haja aportat la documentació requerida.  
Fonaments jurídics  
Primer. De conformitat amb el que disposa el mencionat article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan es produïsca la paralització d'un procediment iniciat a sol·licitud de l'interessat per causa imputable a este, l'Administració li advertirà que, transcorreguts tres mesos, es produirà la seua caducitat. Una vegada consumit este termini sense que el particular requerit realitze les activitats necessàries per a reprendre la tramitació, l'Administració acordarà l'arxivament de les actuacions.  
Segon. D'acord amb el que disposa l'article 11.2 del Decret 135/2011, de 30 de setembre, del Consell, pel qual s'aprova el Reglament d'Òrgans Territorials, d'Avaluació Ambiental i Urbanístics de la Generalitat, és competència del cap del Servici Territorial d'Urbanisme adoptar la resolució per la qual es declare la caducitat del procediment de referència.  
A la vista dels antecedents fàctics i fonaments jurídics exposats, resolc:  
Únic  
Declarar la caducitat de l'expedient tramitat i, en conseqüència, ordenar l'arxiu del procediment.  
  
Contra la present resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar recurs d'alçada davant del director general d'Avaluació Ambiental i Territorial, en el termini d'un mes comptat a partir de l'endemà a la data de rebut de la present notificació. Tot això sense perjuí que es puga exercitar qualsevol altre recurs o acció que crega oportú.»  
  
  
Alacant, 20 d'agost de 2014.- El director general d'Avaluació Ambiental i Territorial: Juan Manuel Giner Corell.